
	Atzinums par Ministru kabineta noteikumu projektu “Civilās aviācijas gaisa kuģa lidojumu apkalpes locekļu sertificēšanas noteikumi” (VSS-590)


[bookmark: _Hlk67491144][bookmark: _Hlk58250440]Vides aizsardzības un reģionālās attīstības ministrija (turpmāk – VARAM) atbilstoši savai kompetencei ir izvērtējusi Satiksmes ministrijas izstrādāto noteikumu projektu “Civilās aviācijas gaisa kuģa lidojumu apkalpes locekļu sertificēšanas noteikumi” (VSS-590) (turpmāk – noteikumu projekts), pielikumus, kā arī tam pievienoto sākotnējās ietekmes novērtējuma ziņojumu (anotāciju) un saskaņo tā tālāku virzību, vienlaikus izsakot šādus priekšlikumus.
1. Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).
Ņemot vērā minēto, lūdzam, atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumus un pakalpojuma pieprasīšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr. 399) 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos.
2. Pēc noteikumu projekta spēkā stāšanās saskaņā ar MK noteikumu Nr. 399 5. un 9. punktā minēto, lūdzam pakalpojuma turētāju nodrošināt pakalpojuma aprakstīšanu valsts pārvaldes pakalpojumu portālā Latvija.lv.
Pakalpojuma aprakstu lūdzam veidot atbilstoši VARAM izstrādātajiem un 2019. gada 10. aprīlī apstiprinātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai” (skat. https://drive.google.com/file/d/1f0T_kN4bm9l9mjrOjc-WCfM92x0fsMBs/view). 

VARAMatz_211020_LM_vss856; Atzinums par Ministru kabineta noteikumu projektu “Grozījumi Ministru kabineta 2016. gada 9. februāra noteikumos Nr. 91 „Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.2. pasākuma “Sociālo pakalpojumu atbalsta sistēmas pilnveide” īstenošanas noteikumi” (VSS-856) 

